# Otto Hölder

Otto Hölder (Stuttgart, 22 de desembre de 1859 - Leipzig, 29 d'agost de 1937) va ser un matemàtic alemany que va fer importants contribucions a la teoria de grups.

## Vida i Obra

Essent fill d'un professor de francès de l'Institut Politècnic de Stuttgart i net d'un altre professor, no és estrany que tan ell com els seus dos germans acabessin sent tots ells professors. Otto Hölder va estudiar amb Weierstrass a la universitat de Berlín, amb Felix Klein a la de Leipzig i amb Paul du Bois-Reymond a la de Tubinga. Hölder es va doctorar el 1882 a Tubinga i va obtenir la seva habilitació per a la docència el 1884 a la universitat de Göttingen on va ser professor adjunt.
El 1889 va ser nomenat professor extraordinari de la universitat de Tubinga i el 1896 va passar a la universitat de Königsberg. El 1899 va ser nomenat catedràtic a la universitat de Leipzig, substituint el difunt Sophus Lie. A Leipzig va arribar a ser degà de la facultat (1912-1913) i rector de la universitat (1918).
Hölder és famós pel teorema i la desigualtat que porten el seu nom. Aquests conceptes són fonamentals en teoria de grups. La dècada de 1914-1923 es va dedicar a la recerca en temes lògic-filosòfics; el resultat va ser un llibre titulat El mètode matemàtic (1924), en el qual defensa una concepció de les matemàtiques que transcendeix el pur formalisme i proposa uns axiomes de quantitat que connectin el continu geomètric amb l'aritmètic.

## Referències

* ↑ van der Waerden, 1939, p. 157.
* ↑ Hildebrandt i Staude-Hölder, 2015, p. 13.
* ↑ Hildebrandt i Staude-Hölder, 2015, p. 17.
* ↑ Chang, 2011, p. 45.
* ↑ van der Waerden, 1985, p. 156.
* ↑ van der Waerden, 1985, p. 157.
* ↑ Radu, 2003, p. 344.
* ↑ Recalde, 2009, p. 112 i ss.

## Bibliografia

* Chang, Sooyoung. Academic Genealogy of Mathematicians (en anglès). World Scientific Publishing, 2011. ISBN 978-981-4282-29-1.
* Recalde, Luis Cornelio «Los axiomas de la cantidad de Hölder y la fundamentación del continuo lineal» (en castellà). Matemáticas: Enseñanza Universitaria, Vol. 17, Num. 2, 2009, pàg. 101-121. ISSN: 0120-6788.
* Hildebrandt, Stefan; Staude-Hölder, Birgit. Otto Hölder, Briefe an die Eltern 1878 bis 1887 (en alemany). Edition am Gutenbergplatz Leipzig, 2015. ISBN 978-3-937219-76-9.
* Radu, Mircea «A debate about the axiomatization of arithmetic: Otto Hölder against Robert Graßmann» (en anglès). Historia Mathematica, Vol. 30, Num. 3, 2003, pàg. 341-377. DOI: 10.1016/S0315-0860(02)00024-1. ISSN: 0315-0860.
* van der Waerden, Bartel L. «Nachruf auf Otto Hölder» (en alemany). Mathematische Annalen, Vol. 116, Num. 1, 1939, pàg. 157-165. DOI: 10.1007/BF01597352. ISSN: 0025-5831.
* van der Waerden, Bartel L. A History of Algebra (en anglès). Springer, 1985. ISBN 978-3-642-51601-6.
* Webb, Judson C. Mechanism, Mentalism and Metamathematics: An Essay on Finitism (en anglès). Springer, 1980. ISBN 978-90-481-8357-9.

## Enllaços externs

* O'Connor, John J.; Robertson, Edmund F. «Otto Hölder» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Hölder, Ernst. «Hölder, Otto Ludwig». Complete Dictionary of Scientific Biography, 2008. [Consulta: 26 juliol 2018]. (anglès)